ועדת ביטחון הפנים, כנסת 24, פרוטוקול מספר 1, 2021-08-11 17:00

ניר אורבך: אחר הצוהריים טובים, אני שמח לפתוח את ישיבת ועדת ביטחון הפנים.

ניר אורבך: אנחנו תכף נעבור להצבעה לבחור את חברתנו מירב בן ארי.

ניר אורבך: אני חושב שבאמת הוועדה הזו היא מאוד מאוד חשובה, ראינו את הנושאים ואת הסמכויות שהעברנו כרגע במליאה.

ניר אורבך: רק להסתכל על הנושא של ערים מעורבות, שמגיע לפתחך וזה אתגר מאוד רציני, אבל כמי שמכירים אותך על המקצועיות ועל הנמרצות, אז אנחנו יודעים שתשתלטי פה על הכול.

ניר אורבך: ואנחנו מאחלים לך באמת בהצלחה גדולה, ואנחנו בטוחים שתצליחי, לטובתך ולטובת כולנו.

ניר אורבך: נעבור כרגע להודעת הוועדה ואחר כך להצבעה.

ניר אורבך: בהתאם להוראות סעיף 106(א)(1) לתקנון הכנסת, ועדה תבחר יושב-ראש מבין חבריה לפי המלצת ועדת הכנסת.

ניר אורבך: ועדת הכנסת החליטה להמליץ לוועדה לביטחון הפנים לבחור בחברת הכנסת מירב בן ארי כיושבת-ראש הוועדה.

ניר אורבך: מי בעד?

ניר אורבך: ירים את ידו.

לאה קריכלי: לא כולם יכולים להצביע.

לאה קריכלי: שלושה בעד.

): מי נגד?

): ירים את ידו.

): מי נמנע?

): אושר.

): פה אחד נבחרה חברת הכנסת מירב בן ארי כיושבת-ראש הוועדה.

בועז טופורובסקי: בהצלחה.

בועז טופורובסקי: היא ראויה.

): אני שמח להעביר לך את שרביט ניהול הישיבה.

): מירב, שבאמת יהיה בהצלחה גדולה גדולה.

מירב בן ארי: תודה רבה.

מירב בן ארי: אתה רוצה להגיד משהו?

מיקי לוי: את יודעת מה?

מיקי לוי: אני אעשה בקצרה, אחרי שהתרגזתי.

מירב בן ארי: לא, אל תקצר.

איתן גינזבורג: אדוני היושב-ראש, אמרו לי שבוועדה לנושאי בריאות נתת נאום חוצב להבות.

איתן גינזבורג: פספסתי אותו.

איתן גינזבורג: אני אשמח לשידור חוזר.

מירב בן ארי: יש ערוץ הכנסת בשביל זה.

מיקי לוי: כבר התעצבנתי, חבר הכנסת גינזבורג.

איתן גינזבורג: אתה יכול לתת נאום בלי העצבים.

מיקי לוי: אני רוצה רק להראות לך – תרימו את החוק, תראו מה זה כרך של האנציקלופדיה.

מיקי לוי: לא היה כדבר הזה.

): הינה, ככה התחילה ההרצאה.

מיקי לוי: לא היה כדבר הזה מ-1986, כשהחוק הובא לעולם.

רם שפע: אנחנו כאן כדי לסייע לך להקטין את זה, אין שום בעיה.

מיקי לוי: 48 רפורמות ו-20 חוקים פיסקליים כבדים, כשיש חוק אחד שהוא מטרו ל-20 שנה, שצריך איזה ארבעה חודשים אולי – אולי – לדון בחלקו.

איתן גינזבורג: סליחה, אדוני היושב ראש.

מירב בן ארי: סליחה, למה אתה הורס לי את המסיבה שלי עם חוק ההסדרים?

איתן גינזבורג: הקימו ועדה לחוק המטרו.

מיקי לוי: אבל גם הוועדה תצטרך שנה.

מירב בן ארי: טוב, עכשיו אני רוצה לבקש את יו"ר הכנסת בבקשה שיתרכז באירוע.

מיקי לוי: אני מתרכז.

מיקי לוי: באמת אנחנו רוצים לאחל לך הצלחה.

מיקי לוי: אני חושב שפיצול הוועדה בנסיבות הקיימות, לא רק בגלל מרכיבי הוועדה אלא בגלל המטרות שעומדות לנגד עינינו, היא מחויבת המציאות.

מיקי לוי: נצטרך לחשוב על זה גם לעתיד לבוא בגלל מה שקורה במדינה לעת האחרונה.

מיקי לוי: אני רוצה לאחל לך הצלחה מכל הלב, ואני מעביר לך כבר עבודה שאני רוצה להוריד ממני, גם עם היועצת המשפטית.

מיקי לוי: בקדנציה הקודמת מקומם של חברי הכנסת נפקד או לא אישרו להם ולא אפשרו להם לבקר בבתי הסוהר.

מיקי לוי: לא יכול להיות כדבר הזה, כשמי שנמצא פה הם שליחי ציבור, הרשות המחוקקת, לא יוכלו לפקח על עבודות הממשלה.

מיקי לוי: ועבודת הממשלה זה גם שב"ס, זו אחת מזרועות הביצוע שלה.

מיקי לוי: אז אני כבר שוחחתי עם נציבת שב"ס, ואמרתי שאני לא מוכן לקבל את העניין הזה, ואם לא יהיה לזה הסדר נצטרך לבוא בחקיקה על הראש שלהם.

מיקי לוי: ואני לא מתכחש לעניינים, שאם יש מגבלות ביטחונית כאלה או אחרות, שרק יגידו, אבל לא יעשו איזשהו סטופ כזה או איזושהי החלטה גורפת, שלא יאפשרו לחברי כנסת, באשר הם, לבקר בבתי הסוהר.

מיקי לוי: אז יש כרגע הידברות בין הייעוץ המשפטי, והיועצת המשפטית מירי, תיכנסי לעניין, יחד איתך.

מיקי לוי: אני שמח להעביר לכן גם את העבודה הזאת, יש לי יותר מדי על הראש, שיהיה לכן הצלחה מכל הלב.

מירב בן ארי: תודה רבה.

מירב בן ארי: אני רוצה להגיד משהו, ממש בקטנה, אבל קודם כול אני רוצה להגיד תודה רבה גם ליו"ר הכנסת מיקי, שאתה חבר, ובאמת על התמיכה.

מירב בן ארי: אני רוצה להגיד תודה לשר, לעמר בר-לב, לסגלוביץ' סגן השר, שאנחנו כבר עובדים ביחד בתקופה האחרונה; וגם ליו"ר ועדת הפנים סעיד אלחרומי, שבאמת עשינו כאן שיתוף פעולה בחודשיים האחרונים, ביחד עם מירי פרנקל שור היועצת המשפטית, שבאמת ליוותה אותנו, כולל ימי שישי, בהתייעצויות על סמכויות הוועדה.

מירב בן ארי: כן חבל לי שהאופוזיציה לא פה, כי אני חושבת שהוועדה הייתה צריכה להיות מלאה.

מירב בן ארי: אני חושבת שחברי האופוזיציה הם נבחרים והם מייצגים, ואני מאוד מקווה שהם יבואו וייקחו כאן חלק.

מירב בן ארי: אני רוצה כבר מעכשיו להודות לצוות הוועדה, שהכרתי את לאה ואת רוב הצוות בכנסת ה-20.

מירב בן ארי: נחשפתי לצוות מקצועי, ואני כל כך שמחה שזו את במיוחד וגם הצוות, ואני בטוחה שיהיה לנו שיתוף פעולה מדהים וטוב.

מירב בן ארי: תודה גם לך, ניר.

מירב בן ארי: זה חשוב לי, גם חשוב לי התמיכה הזאת.

מירב בן ארי: אני רוצה להגיד משהו אחד: תראו, אני מודה שבהתחלה, שבאמת יו"ר המפלגה שלי, שצריך להגיד לזכותו, הוא זה שדחף להקמת הוועדה, יאיר לפיד, הציע לי, לא ממש התחברתי לזה.

מירב בן ארי: מודה.

מירב בן ארי: כאילו אני באה מתחום של חינוך, רווחה, נשים.

מירב בן ארי: אלה התחומים שלי.

מירב בן ארי: ולקח לי קצת זמן לעכל את זה.

מירב בן ארי: אמרתי את זה גם לבועז, לדעתי דיברנו על זה בהרבה שיחות והרבה מחשבות.

מירב בן ארי: וככל שאני נחשפת יותר לתחומים, אני מבינה שיש המון חינוך והמון רווחה במשרד לביטחון פנים.

מירב בן ארי: ובכלל אחרי השנה האחרונה, וגם ניר דיבר על זה, עם האירועים של הערים המעורבות, אני חושב שהתחדדה לי החשיבות של התפקיד.

מירב בן ארי: ואני חושבת שמי שסתם את הגולל זו באמת מירי, שאמרה לי בכנות: מירב, גם יום אחרי מירב בן ארי תהיה ועדה לביטחון פנים בכנסת.

מירב בן ארי: וזה היה מאוד חשוב לי, גם דיברנו על זה, כי בסוף נכון, אני החלוצה ואני הראשונה, אבל חשוב לי שיום אחרי שאנחנו לא נהיה כאן הוועדה תישאר.

מירב בן ארי: ובגלל הסמכויות העצומות שנוספו למשרד, ולא רק בגלל השנה אבל גם בגלל השנה, וגם ההתנהלות כמובן של המשטרה, השב"ס, רש"א, כל אותן סמכויות שנתתם לי, באמת הרגשתי את גודל האחריות שנפלה בחלקי.

מירב בן ארי: והצוות שלי שאל אותי עכשיו במעלית: רק אנחנו, את מתרגשת?

מירב בן ארי: אז האמת שכן, היום אני כבר יכול להגיד שזה מרגש אותי וזה חשוב, בטח להיות חלוצה בוועדה כזאת.

מירב בן ארי: אני רוצה להגיד עוד משהו אחד אחרון: אני לא באה להתנגח, לא במשטרה, שאני חושבת שהם עושים עבודה חשובה מאוד וראויה מאוד בתנאים לא פשוטים; לא בכיבוי אש, חס וחלילה, להפך; בטח לא בשב"ס.

מירב בן ארי: לא באה להתנגח.

מירב בן ארי: אני באה באמת לפקח.

מירב בן ארי: אבל בהחלט בא לשכונה בחור חדש, והבחור החדש או הבחורה החדשה באה לפקח על העבודה הזאת שלא הייתה כאן.

מירב בן ארי: בוודאי שהיא הייתה בתוך ועדת הפנים, ובוודאי אני יודעת שעשיתם כאן עבודה.

מירב בן ארי: אבל לשים ועדה עם סמכויות נרחבות זה בא בהחלט כדי להגיד: הינה, יש סמכות שמפקחת על הממשלה ועל העבודה של אותם ארגוני ביטחון.

מירב בן ארי: אני גם רוצה להגיד לך, מיקי, שאני מצפה שתלמד אותי.

מירב בן ארי: מעבר לזה שאתה חבר, יש לך ניסיון בעבודת המשטרה, מי כמוך מכיר.

מירב בן ארי: ואני סומכת עליך שתסייע ותעזור לי, כי אני יודעת גם את החברות שלנו, ואני יודעת גם שהרבה פעמים אתה יכול לקרוא אותי לסדר, לא רק במליאה.

מירב בן ארי: אני גם שמעתי שיש קצת חששות מכל מיני ועדות שאני אקח להן סמכויות – תמיד ידעתי לשתף פעולה עם חברי כנסת מהקואליציה והאופוזיציה.

מירב בן ארי: תמיד, מהיום שהגעתי לפה ב-2015.

מירב בן ארי: אני אעבוד ביחד.

מירב בן ארי: אבל בהחלט יש נושאים שזה יהיה הבית הטבעי שלהם, ויש נושאים שקצת התברברו בכל מיני מקומות, ויחזרו לפה או שיגיעו לפה, כי זה הביתה טבעי והנכון שלהם.

מירב בן ארי: יש לי הרבה משימות, ואפילו כבר קבענו שני דיונים בפגרה שנמצא להם את הנושאים הכי דחופים.

מירב בן ארי: אני לא מתיימרת לפתור את כל בעיות ביטחון הפנים.

מירב בן ארי: שגם לא יצפו.

מירב בן ארי: אני כן אלך ואלמד.

מירב בן ארי: אני לא מכירה מספיק.

מירב בן ארי: זה בסדר גמור לחבר כנסת לקחת קצת זמן, וללמוד ולפגוש את האנשים ולהסתובב בשטח, כולל במתקני הכליאה שדיברת עליהם.

מירב בן ארי: ואני לוקחת ברשות

מירב בן ארי: כם את התקופה הקרובה, לפחות את החודש הקרוב, ללמוד ולהכיר את המשרד הזה לביטחון פנים.

מירב בן ארי: כך שגם התקשורת או חברי כנסת שנורא נלהבים – אני רוצה להקים ועדת משנה – שוואיה שוואיה, , נגיע לכול, הכול בסדר.

מירב בן ארי: לא הייתה ועדה לביטחון פנים אף פעם, עכשיו יש.

מירב בן ארי: תנו לנו קצת זמן לעכל וללמוד ולהבין, ואני חושבת שזה דבר שמאוד מאוד חשוב, בטח בתחום שהוא חדש לי לחלוטין.

מירב בן ארי: אני רוצה גם להודות לצוות שלי – אור, אריאל ושגיא – שאני יודעת שהם מאוד מתרגשים מהאירוע הזה.

מירב בן ארי: וזה טוב לי, חשוב לי מאוד שאתם כאן; אני רוצה להודות לחברי הכנסת שבאו לכבד אותי; אני רוצה להודות אישית לך, בועז, יו"ר הסיעה, שגם היית איתי בהתלבטויות, והתמיכה שלך לא פחות עודדה וחשובה; לצוות של הכנסת, הצוות המשפטי, לכולכם, לצוות הוועדה.

מירב בן ארי: ויאללה, נתחיל לעבוד.

מירב בן ארי: עכשיו אני חייבת להיות רצינית, עכשיו תמיד אני אהיה עם קסדה על האופניים – סתם, תמיד הייתי עם קסדה על האופניים.

מירב בן ארי: יש לי הרבה אחריות, אני יודעת ומודעת לגודל שלה.

מירב בן ארי: אבל גם חוש הומור עוד לא הרג אף אחד.

רם שפע: חשוב מאוד.

מירב בן ארי: נכון.

מירב בן ארי: מישהו רוצה להגיד משהו?

רם שפע: כולם.

מירב בן ארי: יאללה, איתן.

איתן גינזבורג: אז דבר ראשון ברכות למי שהייתה החונכת שלי.

איתן גינזבורג: אם לא מירב כנראה לא הייתי עושה תואר ראשון.

איתן גינזבורג: הגילוי הנאות הוא שמירב הייתה החונכת שלי בשנה א' ללימודים, ואני פה גאה ושמח לברך אותך.

מירב בן ארי: טיפחתי אותו.

רם שפע: - - -

איתן גינזבורג: אתה מבין?

איתן גינזבורג: תראה מה יצא ממני.

רם שפע: בסדר גמור.

איתן גינזבורג: זה מה שקורה למי שעובר מתחת לידיים של מירב בן ארי.

איתן גינזבורג: אני רוצה להגיד לך: קודם כול באמת ברכות, לא טריוויאלי להיות חלוצה בוועדה חדשה בכנסת.

איתן גינזבורג: מבין כל הוועדות שהוקמו זו הוועדה שאולי יש עליה הכי הרבה קונצנזוס, שצריכה להיות ועדה שהיא stand alone, ועדת תוכן.

איתן גינזבורג: הייתה לי שיחה עם ניר אורבך ידידי על כל סוגיית התקנון, ועל זה שפרק הוועדות הוא הפרק היחידי שלא שונה בתקנון החדש כי היו אי הסכמות, ושום יושב-ראש ועדה לא רצה לשחרר מסמכויות הוועדה.

איתן גינזבורג: ופה אני פונה אליך, אדוני יושב-ראש הכנסת, יש טעם, וניר לקח את זה על עצמו, לעשות איזה מין רוויזיה על כל סוגיית הוועדות, כי יש ועדות שאומנם עוסקות בתחום אחד או משרד אחד שהוא נורא נורא קטן ומצומצם, ולעומתן יש ועדות שחולשות על המון משרדים, המון נושאים, לא מצליחות להעמיק ולגעת בנושאים כל כך חשובים כמו ביטחון הפנים, שעוסקים גם בהגנת הסביבה, גם בפנים, גם בביטחון פנים.

איתן גינזבורג: אי-אפשר להגיע אליהם.

איתן גינזבורג: ואני חושב שדווקא הוועדה הזאת היא ועדה שחשובה שתהיה, כמו שאמרת, ביום שאחרי.

איתן גינזבורג: היא קיימת אגב בהרבה פרלמנטים בעולם, וטוב שהיא גם קמה כאן.

איתן גינזבורג: אין לי ספק שתעשי עבודה טובה.

איתן גינזבורג: יש מה לפקח בכל אותם מוסדות שלטון, אכיפת חוק.

איתן גינזבורג: גם על הגורמים שאוכפים את החוק צריך לפקח, גם על המשרד עצמו צריך לפקח.

איתן גינזבורג: זה לא סוד שוועדת הפנים והגנת הסביבה לא תמיד הספיקה לגעת בנושאים האלה כי היו הרבה מאוד דברים בוערים אחרים.

איתן גינזבורג: אני שמח שיש ועדה ייעודית, שיש עליה קונצנזוס גם בקרב אנשי המקצוע וגם בקרב הפוליטיקאים שצריכים לקום.

איתן גינזבורג: ואני עוד יותר שמח שאת תהיי זאת שתעצבי את העבודה של הוועדה הזאת בבסיס, בתשתית שלה, ומפה זה ימשיך הלאה.

איתן גינזבורג: באמת הרבה מאוד הצלחה מכל הלב.

איתן גינזבורג: אנחנו פה רק כדי לסייע, ובעיקר לא להפריע.

מירב בן ארי: תודה רבה.

בועז טופורובסקי: גברתי היושבת-ראש - -

מירב בן ארי: אני מתה שאתה אומר את זה.

בועז טופורובסקי: - - אני מאושר שהרגע הזה הגיע.

בועז טופורובסקי: אני חושב שנכונו לך עוד הרבה דברים גדולים לעשות, וזה יהיה מעולה ואני שמח מאוד שהיושבת-ראש הראשונה של הוועדה הזו זו את.

בועז טופורובסקי: אני יודע שאת תיצקי בה תוכן מקצועי, רציני, עם מחשבה לטווח ארוך, ואת תהיי כוח עזר משמעותי לכל הגורמים הרציניים והחשובים שנמצאים תחת אחריות הוועדה זו, וגם פיקוח אמיתי והדוק ורציני ומקצועי מול המשרד הרלוונטי.

בועז טופורובסקי: המון המון בהצלחה, וכל הקואליציה כאן כרגיל, גם האופוזיציה כאן, בשביל לעשות מה שתגידי לנו לעשות.

מירב בן ארי: תודה, בועז.

מירב בן ארי: רם.

מירב בן ארי: ניר, אל תדאג, אתה יכול ללכת.

): לא, זה מרתק.

מירב בן ארי: נכון?

מירב בן ארי: גם אותי.

מירב בן ארי: רוצה לשמוע את רם ונירה, אבל לא רוצה לייבש את מיקי וניר.

נירה שפק: חשוב לי להגיד משהו על מירב.

נירה שפק: מירב ואני מכירות לא מהיום.

נירה שפק: הכרנו בכלל לא בפוליטיקה.

נירה שפק: אני לא יודעת כמה מכם יודעים, וכדי לדייק אני הסתכלתי, שמירב זכתה בתוכנית טלוויזיה של "דרוש מנהיג", וזכתה בכסף, בהרבה כסף, ואת הכסף הזה היא השקיעה בהקמה של תוכניות לנוער בסיכון.

נירה שפק: היא הייתה מדריכה שלי בטיולי אתגר.

מירב בן ארי: בסוף הייתי חונכת של כולם.

נירה שפק: מירב הייתה מדריכה שלי בטיולי ג'יפים בעולם.

איתן גינזבורג: מלכת המדבר.

נירה שפק: ביחד פתחנו מדרגות, וטיילנו במקומות שחוץ מאיתנו לא היה כנראה אף אחד באותו אזור.

נירה שפק: ואחד 1 הדברים שמירב אמרה לנו: בנות, אם יש לכם ג'יפים, כנראה שאתן יכולות לתרום יותר.

נירה שפק: ואני מצאתי את עצמי פעם בשנה מגיע לקייטנה אצל מירב של נוער בסיכון, כל ג'יפאית קיבלה שניים באוטו, ועשינו להם טיולים בארץ ולימדנו אותם הכרת הארץ.

נירה שפק: אז אני ממש שמחה.

נירה שפק: היה חשוב לי שתכירו את הקטע הזה גם.

נירה שפק: ומירבי, אני מה זה מאושרת שאת פה, את הבן-אדם הנכון במקום הנכון, עם כל הלב, הרצון והדרייב שלך, ושנמשיך לעשות דברים טובים ביחד.

מירב בן ארי: תודה, נירה.

רם שפע: אני מבין שכולם פה בווידויים.

נירה שפק: דברים שלא ידעתם על מירב.

רם שפע: כשהייתי בן עשר מירב הייתה בייביסיטר שלי במשך שנה – סתם.

מירב בן ארי: סליחה, היית פה צעיר, ומישהו לימד אותך משהו, דבר על זה.

רם שפע: בדיוק, נשים את הדברים על השולחן.

רם שפע: אני מכיר את מירב כיו"ר השדולה של הסטודנטים, אבל למעשה מי שבעצם מרגי נתן לה לנהל את כל מה שקשור לסטודנטים כשאני הייתי יושב-ראש התאחדות.

רם שפע: אז כל השלוש שנים האלה הכרנו כשאת יושבת בכיסא הזה, וניסחנו פה חוקים, והלכנו לחדרים צדדיים למשאים ומתנים, עם מלא ארגוני עובדים וסגלים.

רם שפע: ופשוט למדתי להכיר אותך, לאהוב אותך, להיות חבר.

רם שפע: ואני מאוד מאוד שמח בשבילך.

רם שפע: נראה לי שהדבר העיקרי שאנשים תמיד מרגישים סביבך, וזה ככה תמיד עובר בין השורות שכולם מדברים, זה "טוב, מירב אמרה, אני עושה".

רם שפע: אני מסתובב, אני אומר את זה שמונה פעמים ביום – זה מירב בן ארי אמרה.

רם שפע: חתמתי על השדולה – היא אמרה שזה טוב.

רם שפע: זה הדבר שכולם מרגישים, וזה המון חום, בעיניי לא שגרתי גם בתוך הכנסת, וזכית בזה בזכות גדולה, בזכות מי שאת.

מירב בן ארי: תודה.

מירב בן ארי: תודה רבה לכולם.

מירב בן ארי: תודה, ירדנה, שבאת.

ירדנה מלר-הורוביץ: בהצלחה.

מירב בן ארי: תודה.

בועז טופורובסקי: אפשר ללכת עכשיו, מירב?

מירב בן ארי: כן, משוחררים.

מירב בן ארי: הישיבה נעולה.